(226)
 Друга заинтересована страна изказа твърдението, че не е вероятно отмяната на антидъмпинговото мито да доведе до повторно възникване на вреда въз основа на презумпцията, че продажбите на пазара на Съюза са основно в сегмента на производителите на оригинално оборудване, където търсенето се ръководи от способността на доставчиците да отговарят на строгите изисквания на производителите на автомобили, а не толкова от цената. В тази връзка страната направи твърдението, че в този сегмент няма да се наблюдава свръхкапацитет на китайските производители износители. Тя заяви, че при избора на доставчици производителите на автомобили в ЕС прилагат строги изисквания по отношение на техническите квалификации, качеството, съгласуваността, надеждността и териториалната близост. Поради това се твърди, че излишният капацитет на китайския пазар не може просто да бъде изпратен за Съюза на ниски цени, ако се допусне мерките да отпаднат.
 (227)
 Други страни направиха подробни твърдения, като заявиха, че промишлеността на Съюза би била в състояние да запази значителен пазарен дял, тъй като на нея се гледа като на качествен доставчик на високотехнологични продукти, като например „блестящи колела“. Те заявиха, че промишлеността на Съюза ще продължи да бъде предпочитан доставчик пред вноса от трети държави, по-специално в горния край на сегмента на производителите на оригинално оборудване.
 (228)
 Разследването показа, че известен брой китайски износители също вече произвеждат големи и „блестящи колела“ и че спазват сходни стандарти като производителите от Съюза, що се отнася до квалификациите, качеството, съгласуваността и надеждността, и са били сертифицирани от клиентите си в сегмента на производителите на оригинално оборудване в Съюза. И наистина китайските производители износители, включително невключените в извадката или неоказалите съдействие, вече осъществяват доставки за производителите на автомобили както за заводите им в Съюза, така и за тези в Китай. Поради това териториалната близост не е никаква пречка от гледна точка на сертифицирането, участието в тръжни процедури или техническите аспекти. От друга страна, що се отнася до сроковете за доставка, въпросът с териториалната близост може лесно да намери логистични решения, като например складиране, и следователно не е решаващ фактор, който би възпрепятствал увеличението на китайския внос и повторното възникване на вреда. Поради това този аргумент се отхвърля.
 (229)
 Същата страна заяви освен това, че в сегмента на производителите на оригинално оборудване в Китай няма да има наличен капацитет и че свободен капацитет в Китай по отношение на колелата от алуминий има единствено в сегмента на следпродажбения пазар. Това твърдение обаче не бе подкрепено с доказателства. Дори напротив — разследването показа, че производителите на колела от алуминий са произвеждали както за сегмента на производителите на оригинално оборудване, така и за сегмента на следпродажбения пазар, като са използвали същите производствени съоръжения и следователно могат да използват свободния си капацитет и за двата сегмента поравно. Това на практика се вижда и от факта, че китайските производители износители са преминали от сегмента на следпродажбения пазар към сегмента на производителите на оригинално оборудване между РП в рамките на първоначалното разследване и РПРП, както е посочено в съображение 113. Поради това този аргумент се отхвърля.
 (230)
 Един китайски производител износител заяви, че техническите характеристики на колелата